CELEX: 32011R0315
Language: hu
Date: 2011-03-30 00:00:00
Title: A Bizottság 315/2011/EU rendelete ( 2011. március 30. ) egyes áruk Kombinált Nómenklatúra szerinti besorolásáról

1.4.2011   
            
            
               HU
            
            
               Az Európai Unió Hivatalos Lapja
            
            
               L 86/59
            
         A BIZOTTSÁG 315/2011/EU RENDELETE
   (2011. március 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 30-án.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Elektromechanikus szerkezet (úgynevezett „rezgő dobogó”), amely egy acélalapzatból és egy olyan központi oszlopból áll, amelyhez kapaszkodó és vezérlőegység kapcsolódik. A gép mérete körülbelül 80 × 80 × 120 cm, tömege 34 kg.
                  A vezérlőegységhez billentyűzet és a betáplált edzőprogramok elindítására, ismétlésére és megszakítására szolgáló nyomógombok tartoznak.
                  A rezgő dobogót motor hajtja, amely a dobogót a központi oszlophoz képest egyik oldalról a másikra mozgatja, így az a gyors gyalogláshoz hasonló mozdulatokat reprodukál. A dobogó rezgő mozgása 30 és 50 Hz közötti frekvencián továbbítódik a gépen álló személy lábába (majd jut el a test izomzatáig).
                  A gép az izom-összehúzódást stimulálja, és többek közt gyógyítási, fizioterápiás és rekreációs célokra használható.
               
               
                  8479 89 97
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8479, a 8479 89 és a 8479 89 97 KN-kód szövege határozza meg.
                  Az áru nem sorolható be mechanikus gyógyászati készülékként a 9019 vtsz. alá, mivel a készüléket nem az izmok és ízületek orvosi felügyelet melletti kezelésére használják (lásd még a 9019 vtsz.-hoz tartozó HR-magyarázat (I) részét).
                  A terméket nem lehet a 9019 vtsz. szerinti masszírozó készülékként sem besorolni, hiszen a gép fő rendeltetése az, hogy a test minden izmát természetes módon stimulálja. (Lásd még a 9019 vtsz.-hoz tartozó HR-magyarázat (II) részét).
                  Általános fizikai gyakorlatokhoz való cikként vagy felszerelésként a 9506 vtsz. alá nem sorolható be, mivel a gép nem fizikai gyakorlatokra használandó. (Lásd még a 9506 vtsz.-hoz tartozó HR-magyarázatot).
                  Mivel a gép mechanikus izomstimulátorként működik, a „másutt nem említett gép és mechanikus készülék egyedi feladatokra” árumegnevezéssel a 8479 89 97 KN-kód alá kell besorolni.